24 TESTACEA 



Historia. Lepas Balanoides minus frequenter apud nos invenitur, quam Le- 

 pas Balanus, inter cujus greges raro illam deprehendere licuit. Adnascitur ipsa 

 libentius navigiorum carinis , suberum frustis , arundinumque culmis in aequore 

 fluctuantibus; quum propter partium fragilitatem aegre fortasse fluctuum vi, 

 contra rupes orae maritimae aggestas se se infringentium, obsistere valeat. Si 

 quae rupibus istis sparsim adnatae deprehenduntur, validiores esse videntur; id- 

 que vel ob partes aetate ingravescente , ut cunctis testis evenire consuescit, in- 

 spissatas ; vel ob testae varietatem ; in quo Natura mirifice prorsus ludere conspi- 

 citur . 



T a6. V. . ; 



j%,a. Fig. 2 Lepades aliquot Balanoides suberis frusto adnatas ostendit: easdem va- 



ng. 7 . lidiores , et fortasse ab illis varias in Fig. 7 cernere est . In Fig. 5 earum opercu- 



lum delineavimus . 



Triton Lepadis Balanoidis omnino convenit cum Tritone Purpureo Lepadis 

 Balani, etiam in numero articulationum tentaculorum . Ganalis spiralis probosci- 

 dis turgidissimus erat humore genitali Junio ineunte; atque ova fere matura ejus 

 humeris incumbebant instar geminorum racemorum, ut in Lepade Balano. Pro- 

 xime sub trachaea alternae pulsationes conspiciebantur . 



LEPAS TVLIPA. 



Ital. Tulipano . Angl. Tulip Bamacle . 



Ellis Phil. Transact. A. J758. Tab. XXXI V , Fig. 10. 



Fig.i. Testae characteres. Testa sexvalvis, subtetragona, hiatu amplo, tetragono, 

 basim aequante ; operculo prismatico , obtusiusculo . 



Testae descriptio . Testa valvis senis compacta, prisma quadrangulare quo- 

 dammodo referens . Valvae subrugosae , sursum acuminatae ; a parte postica al- 

 tius assurgentes,utinLepade Balano ; areolis amplis, nitidis, transversim obsole- 

 te striatis. Hiatus tetragonus, amplissimus, adeo ferme quam testae basis late pa- 

 tens . Operculum amplum , quadrivalve , referens veluti prisma triangulare , an- 

 gulo postico paullisper recurvato: apex parum exertus, et veluti quadrifidus; 

 rima serrata . Ceterum ejus fabrica omnino convenit cum Lepade Balano ; idem- 

 que prorsus Triton in utraque hospitatur . 



Golor totius testae laete roseus; areolarum saturatior: interdum hac illacma- 

 culis* candidis ea ratione discriminatur, ut Tulipae florem adamussim referre vi- 

 deatur . 



